Naziv obveznika: OPĆINA MARTIJANEC

Poštanski broj i mjesto sjedišta obveznika: 42 232 MARTIJANEC

Adresa sjedišta: Varaždinska 64, Martijanec

Šifra općine: 85

Broj RKP-a: 31729

Matični broj: 02654466

OIB: 67582103920

Šifra djelatnosti: 8411- Opće djelatnosti javne uprave

Žiro račun: HR47 2390 0011 8085 0000 5 – račun otvoren kod Hrvatske poštanske banke d.d.

**B I LJ E Š K E**

**uz financijsko izvješće Proračuna Općine Martijanec**

**za razdoblje I-XII 2022.godine**

**1. Uvodna bilješka**

U skladu s odredbama Pravilnika o financijskom izvještavanju u proračunskom računovodstvu (Narodne Novine, br. 37/22) i Okružnice o sastavljanju, konsolidaciji i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna jedinica lokalne i područne (regionalne) samouprave za razdoblje 1. siječnja do 31. prosinca 2022. godine od Ministarstva financija (KLASA: 400-02/22-01/26, URBROJ: 513-05-03-23-6 od 12. siječnja 2023. godine), sastavljen je Financijski izvještaj Općine Martijanec za razdoblje siječanj - prosinac 2022. godine koji se sastoji od:

* Izvještaja o prihodima i rashodima, primicima i izdacima (Obrazac PR-RAS),
* Bilance (Obrazac BIL),
* Izvještaja o rashodima prema funkcijskoj klasifikaciji (Obrazac RAS-funkcijski),
* Izvještaja o promjenama u vrijednosti i obujmu imovine i obveza (Obrazac P-VRIO),
* Izvještaja o obvezama (Obrazac OBVEZE) i ovih
* Bilješki.

Proračun Općine Martijanec za 2022. godinu i projekcije za 2023. i 2024. godinu donesen je na 5. sjednici Općinskog vijeća Općine Martijanec održanoj dana 08. prosinca 2021. godine (Službeni vjesnik Varaždinske županije br. 100/21).

Na 7. sjednici Općinskog vijeća Općine Martijanec održanoj od 28. do 29. ožujka 2022. godine. donesene su I. Izmjene i dopune Proračuna Općine Martijanec za 2022. godinu i projekcije za 2023. i 2024. godinu (Službeni vjesnik Varaždinske županije br. 27/22).

Na 08. sjednici Općinskog vijeća Općine Martijanec održanoj 09. svibnja 2022. godine donesene su II. Izmjene i dopune Proračuna Općine Martijanec za 2022. godinu i projekcije za 2023. i 2024. godinu (Službeni vjesnik Varaždinske županije br. 43/22).

Na 11. sjednici Općinskog vijeća Općine Martijanec održanoj 13. rujna 2022. godine donesene su III. Izmjene i dopune Proračuna Općine Martijanec za 2022. godinu i projekcije za 2023. i 2024. godinu (Službeni vjesnik Varaždinske županije br. 83/22).

IV. Izmjene i dopune Proračuna Općine Martijanec za 2022. godinu i projekcije za 2023. i 2024. godinu donesene su na 13. sjednici Općinskog vijeća Općine Martijanec održanoj dana 13. prosinca 2022. godine (Službeni vjesnik Varaždinske županije br. 117/22).

**2. Bilješke uz Izvještaj o prihodima i rashodima, primicima i izdacima**

**od 1. siječnja 2022. do 31. prosinca 2022. godine**

***Bilješka br. 1 – Prihodi i primici /rashodi i izdaci***

Ukupni prihodi i primici (X678) u izvještajnom razdoblju su ostvareni u iznosu od 9.639.029,42 kn ili 29,5 % manje u odnosu na ostvarenje u prethodnoj godini. Unutar ukupnih prihoda i primitaka, prihodi poslovanja u 2022. godini ostvareni su za 1.853.979,65 kn manje u odnosu na prethodnu godinu, prihodi od prodaje nefinancijske imovine ostvareni su za 475.795,60 kn više u odnosu na prethodnu godinu, primici od financijske imovine i zaduživanja u prethodnoj godini ostvareni su u iznosu od 2.907.497,00 kn, a u izvještajnom razdoblju u iznosu od 254.083,47 kn. U strukturi ukupno ostvarenih prihoda i primitaka, 91,71 % čine prihodi poslovanja, prihodi od prodaje nefinancijske imovine čine 5,65 %, a prihodi od financijske imovine i zaduživanja čine 2,64%.

Ukupni rashodi i izdaci (Y345) u izvještajnom razdoblju su izvršeni u iznosu od 11.870.340,88 kn ili 0,3% manje u odnosu na izvršenje u prethodnoj godini. Unutar ukupnih rashoda i izdataka, rashodi poslovanja u 2022. godini izvršeni su za 1.543.396,19 kn više u odnosu na prethodnu godinu, rashodi za nabavu nefinancijske imovine izvršeni su za 2.111.092,75 kn manje u odnosu na prethodnu godinu dok su izdaci za financijsku imovinu izvršeni sa 532.497,44 kn. U strukturi ukupno ostvarenih rashoda 64,55% čine rashodi poslovanja, 30,96% rashodi za nabavu nefinancijske imovine, a dok izdaci čine 4,48%.

***Bilješka br. 2 –Prihodi poslovanja***

Prihodi poslovanja (6) ostvareni su u iznosu 8.840.057,35 kn. U tablici koja slijedi daje se pregled ostvarenih prihoda poslovanja za razdoblje I-XII. 2022. godine.

Struktura ostvarenih prihoda poslovanja u izvještajnom razdoblju prikazana je u slijedećoj tabeli:

|  |  |  |
| --- | --- | --- |
| **OPIS** | **IZNOS (kn)** | **UDIO (%)** |
| Prihodi od poreza (61) | 4.232.115,44 | 47,87 |
| Pomoći iz inozemstva i od subjekata unutar općeg proračuna (63) | 3.110.663,45 | 35,19 |
| Prihodi od imovine (64) | 619.336,93 | 7,01 |
| Prihodi od upravnih i administrativnih pristojbi, pristojbi po posebnim propisima i naknada (65) | 743.650,10 | 8,41 |
| Prihodi od prodaje proizvoda i robe te pruženih usluga i prihodi od donacija (66) | 124.063,24 | 1,40 |
| Kazne, upravne mjere i ostali prihodi (68) | 10.228,19 | 0,12 |
| UKUPNO: | 8.840.057,35 | 100,00 |

Prihodi poslovanja u 2022. godini (6) iznose 8.840.057,35 kn, što je smanjenje u odnosu na 2021. godinu za 17,3 %. U strukturi ovih prihoda najznačajniju stavku čine prihodi od poreza s udjelom od 47,87%, slijede pomoći iz inozemstva i od subjekata unutar općeg proračuna s udjelom od 35,19%, zatim prihodi od upravnih i administrativnih pristojbi i po posebnim propisima s udjelom 8,41%, prihodi od imovine s udjelom od 7,01 %, zatim prihodi od prodaje proizvoda i robe te pruženih usluga i prihodi od donacija s udjelom od 1,40% i na kraju kazne, upravne mjere i ostali prihodi s udjelom od 0,12%.

Prihodi od poreza (61) ostvareni su u iznosu 4.232.115,44 kn što, u odnosu na ostvarenje prethodne godine predstavlja povećanje od 44,9 %. Prihodi od poreza uključuju: prihode od poreza i prireza na dohodak, prihode od poreza na imovinu te prihode od poreza na robu i usluge.

Prihodi od poreza i prireza na dohodak (611) u izvještajnom razdoblju su ostvareni u iznosu od 4.009.800,74 kn i bilježe povećanje u odnosu na prethodnu godinu, tj. veći su za 46,00%.

Porezi na imovinu (613) u izvještajnom razdoblju su ostvareni u iznosu od 190.247,44 kn i veći su za 21,5% od ostvarenja prethodne godine, a odnose se na prihode od poreza na promet nekretnina i na porez na korištenje javne površine.

Porezi na robu i usluge (614), kojeg čine porez na potrošnju alkoholnih i bezalkoholnih pića i porez na tvrtku odnosno naziv, ostvareni su u iznosu od 32.067,26 kn. Povećanje je evidentno na svim stavkama što je posljedica oporavka nakon COVID „gospodarske pauze“.

Pomoći od inozemstva i od subjekata unutar općeg proračuna (63) u izvještajnom razdoblju ostvarene su u iznosu od 3.110.663,45 kn i predstavljaju povećanje od 51,4 % u odnosu na ostvarenje u prethodnoj godini. Ova skupina prihoda uključuje: pomoći proračunu iz drugih proračuna i pomoći temeljem prijenosa EU sredstava.

Tekuće pomoći proračunu iz drugih proračuna (633) u izvještajnom razdoblju su ostvarene u iznosu od 3.110.663,45 kn i manje su za 35,8 % u odnosu na ostvarenje u prethodnoj godini, a obuhvaćaju tekuće pomoći iz državnog proračuna u iznosu od 2.885.663,45 kn i kapitalne pomoći iz drugih proračuna u iznosu od 225.000,00 kn. Kod tekućih pomoći iz državnog proračuna (6331) je vidljivo smanjenje od 4,2%, a obuhvaćaju kompenzacijske mjere u iznosu od 2.635.888,46 kn, isplata financijskih sredstava usmjerenih na potporu za održavanje i razvoj predškolskoj djelatnosti u iznosu od 220.000,00 kn te 29.775,99 kn za financiranje Dana Općine.

Kapitalne pomoći proračunu iz drugih proračuna (6332) ostvarene su u iznosu 225.000,00 kn, a odnose se na:

* pomoć Ministarstva prostornog uređenja, graditeljstva i državne imovine za uređenje centralnog trga u Martijancu u iznosu od 120.000,00 kn,
* pomoć Središnjeg državnog ureda za demografiju i mlade za izgradnju poligona u iznosu od 105.000,00 kn.

Kapitalne pomoći temeljem prijenosa EU sredstava (638) u 2022. godini nisu ostvarene.

Prihodi od imovine (64) u izvještajnom razdoblju su ostvareni u iznosu od 619.336,93 kn ili 37,9 % više u odnosu na ostvarenje u prethodnoj godini. Ova skupina prihoda uključuje prihode od financijske imovine i prihode od nefinancijske imovine.

Prihodi od financijske imovine (641) u izvještajnom razdoblju su ostvareni u iznosu od 46,20 kn i veći su za 28,3 % ili 10,20 kn u odnosu na ostvarenje u prethodnoj godini.

Prihodi od nefinancijske imovine (619.290,73) u izvještajnom razdoblju su ostvareni u iznosu od 619.290,73 kn i veći su za 37,9% u odnosu na ostvarenje u prethodnoj godini. Najveće povećanje je vidljivo kod prihoda od zakupa i iznajmljivanja imovine gdje je došlo do povećanja prihoda od 235,5% zbog povećanja broja korištenja društvenih domova.

Prihodi od upravnih i administrativnih pristojbi po posebnim propisima i naknade (65) u izvještajnom razdoblju su ostvareni u iznosu 743.650,10 kn ili za 4,8 % manje u odnosu na ostvarenje u prethodnoj godini. Ovu skupinu prihoda čine prihodi od upravnih i administrativnih pristojbi, prihodi po posebnim propisima i prihodi od komunalnih doprinosa i naknada.

Upravne i administrativne pristojbe (65) u izvještajnom razdoblju su ostvarene u iznosu od 743.650,10 kn i bilježe smanjenje za 4,8% zbog manje uplate za grobna mjesta i manjeg broja radova na grobnim mjestima.

Prihodi po posebnim propisima (652) ostvareni su u iznosu od 228.683,33 kn i bilježe povećanje od 14,8 %.

Prihodi s osnova komunalnog doprinosa i naknade (653) u izvještajnom razdoblju ostvareni su u iznosu od 391.876,16 kn i bilježe pad od 12,4 % u odnosu na 2021. godinu. Visina komunalnog doprinosa se nije mijenjala već je stiglo manje zahtjeva nego prošle godine. Prihodi od komunalne naknade u izvještajnom razdoblju ostvareni su u iznosu od 391.201,16 kn i smanjenje od 8,2 % u odnosu na 2021. godinu. Općina kontinuirano provodi mjere na pronalaženju novih obveznika plaćanja komunalne naknade koji do sada nisu bili evidentirani u sustavu Općine. Za dospjela, a neplaćena potraživanja po osnovi komunalne naknade i komunalnog doprinosa, kontinuirano se poduzimaju mjere naplate, ali i mjere kojima se obveznicima u teškoćama olakšava otplata duga u obrocima.

Prihodi od prodaje proizvoda i roba te pruženih usluga i prihodi od donacija te povrati po protestiranim jamstvima (66) ostvareni su u iznosu od 124.063,24 kn i u odnosu na prošlu godinu veći su za 94,8%. Navedeni prihodi obuhvaćaju prihode od pruženih usluga (661) i prihode od donacija od pravnih i fizičkih osoba izvan općeg proračuna (663) kod koje je vidljivo i najveće povećanje od 409,0%, a odnosi se na donaciju šljunka od Colasa-a.

Kazne, upravne mjere i ostali prihodi (68) u izvještajnom razdoblju ostvareni su u ukupnom iznosu od 10.228,19 kn i manje su za 85,7 % u odnosu na ostvarenje u prethodnoj godini, a do tako velikog smanjenja jer su prošle godine temeljem rješenja o nasljeđivanju za Branka Kežman sjela financijska sredstva s njegovog računa te su ostvareni prihodi zbog prodaje panela, čega ove godine nije bilo.

***Bilješka br. 3 - Rashodi poslovanja (3)***

Rashodi poslovanja (3) izvršeni su u iznosu 7.660.752,19 kn.

U tablici koja slijedi daje se pregled izvršenih rashoda poslovanja za razdoblje I-XII. 2022. godine.

|  |  |  |
| --- | --- | --- |
| **OPIS** | **IZNOS (kn)** | **UDIO (%)** |
| Rashodi za zaposlene (31) | 1.393.941,51 | 18,20 |
| Materijalni rashodi (32) | 2.546.726,92 | 33,24 |
| Financijski rashodi (34) | 44.314,52 | 0,58 |
| Subvencije (35) | 27.863,09 | 0,36 |
| Pomoći dane u inozemstvo i unutar općeg proračuna (36) | 1.706.012,50 | 22,27 |
| Naknade građanima i kućanstvima na temelju osiguranja i druge naknade (37) | 447.963,90 | 5,85 |
| Ostali rashodi (38) | 1.493.929,75 | 19,50 |
| UKUPNO: | 7.660.752,19 | 100,00 |

U strukturi rashoda poslovanja najznačajniju stavku čine materijalni rashodi s udjelom od 33,24 %, slijede pomoći dane u inozemstvo i unutar općeg proračuna s udjelom 22,27 %, zatim ostali rashodi sa udjelom od 19,50 %, zatim rashodi za zaposlene s udjelom od 18,20 %, zatim naknade građanima i kućanstvima na temelju osiguranja i druge naknade s udjelom od 5,85 %, zatim slijede financijski rashodi s udjelom od 0,58 % dok subvencije čine 0,36 % ukupnih rashoda poslovanja.

Rashodi za zaposlene (31) u izvještajnom razdoblju su izvršeni u iznosu 1.393.941,51 kn i u odnosu na prethodnu godinu bilježe povećanje za 15,2 %. Rashodi za zaposlene obuhvaćaju plaće (bruto), doprinose na plaće i ostale rashode za zaposlene. Do povećanja je došlo zbog toga što je nakon lokalnih izbora izabran novi načelnik koji svoju dužnost ne obavlja volonterski za naknadu, već je zaposlen i prima plaću, dok je prošle godine za 5 mjeseci načelnik primao volontersku naknadu.

Materijalni rashodi (32) u izvještajnom razdoblju izvršeni su u iznosu od 2.546.726,92 kn i u odnosu na prethodnu godinu bilježe porast od 23,7 %. Materijalni rashodi obuhvaćaju: naknade troškova zaposlenima, rashode za materijal i energiju, rashode za usluge, naknade troškova osobama izvan radnog odnosa te ostale nespomenute rashode poslovanja. Naknade troškova zaposlenima (321) smanjene su u odnosu na prošlogodišnje razdoblje za 2,7%. Rashodi za materijal i energiju (322) u izvještajnom razdoblju su izvršeni u iznosu od 412.310,21 kn te su u odnosu na izvršenje u prethodnoj godini veći za 44,10%. Do povećanja je došlo zbog znatnog povećanja cijena energenata. Rashodi za usluge (323) u izvještajnom razdoblju su izvršeni u iznosu od 1.752.434,42 kn te su u odnosu na prethodnu godinu veći za 39,0 %. Obuhvaćaju usluge telefona, pošte i prijevoza, usluge tekućeg i investicijskog održavanja, usluge promidžbe i informiranja, komunalne usluge, zakupnine i najamnine, zdravstvene i veterinarske usluge, intelektualne i osobne usluge, te računalne i ostale usluge. Rashodi za usluge telefona, pošte i prijevoza (3231) u izvještajnom razdoblju su izvršeni u iznosu od 28.179,18 kn i bilježe smanjenje od 21,7% u odnosu na 2021. godinu zbog promjene pružatelja telekomunikacijskih usluga. Usluge tekućeg i investicijskog održavanja (3232) izvršeni su u iznosu od 750.228,83 kn i u odnosu na prošlu godinu povećani su za 33,4 %. Ova skupina rashoda ovisi o trenutnim potrebama i stanju postrojenja i opreme, građevinskih objekata i prijevoznih sredstava. Rashodi za usluge promidžbe i informiranja (3233) su u odnosu na prošlu godinu povećani za 8,2 % i oni iznose za 2022. godinu 215.114,20 kn, a obuhvaćaju usluge tiska i medijske usluge. Rashodi za komunalne usluge (3234) u izvještajnom razdoblju izvršeni su u iznosu od 304.465,75 kn i bilježe povećanje od 129,7 % u odnosu na 2021. godinu zbog povećane količine i cijene odvoza otpada na grobljima. Rashodi za zdravstvene i veterinarske usluge (3236) u izvještajnom razdoblju izvršeni su u iznosu od 35.585,58 kn i bilježe povećanje od 60,9% u odnosu na izvršenje u prethodnoj godini zbog povećanja količine zbrinjavanja psa lutalica. Rashodi za intelektualne i osobne usluge (3237) u izvještajnom razdoblju izvršeni su u iznosu od 212.619,16 kn i veći su za 10,1% u odnosu na izvršenje u prethodnoj godini. Najveće povećanje je vidljivo kod ostalih intelektualnih usluga. Rashodi za računalne usluge (3238) u izvještajnom razdoblju izvršeni su u iznosu od 63.062,90 kn i bilježe povećanje u odnosu na izvršenje u prethodnoj godini za 24,6 %, a obuhvaćaju rashode za uslugu smještaja web stranice na serveru, uslugu održavanja web stranice, uslugu održavanja informacijskog sustava i plana groblja, usluge održavanja programa za proračunsko knjigovodstvo, usluge e-računa, usluge za održavanje sustava upravljanja imovinom. Ostali nespomenuti rashodi poslovanja (329) u izvještajnom razdoblju su izvršeni u iznosu od 319.627,01 kn i bilježe smanjenje za 28,7 % u odnosu na izvršenje u prethodnoj godini. Ostali nespomenuti rashodi poslovanja obuhvaćaju: naknade za rad predstavničkih i izvršnih tijela, povjerenstva i slično, premije osiguranja, reprezentaciju, članarine i norme, pristojbe i naknade, troškove sudskih postupaka i ostale nespomenute rashode poslovanja. Kod naknade za rad predstavničkih tijela i izvršnih tijela, povjerenstva i slično bilježi se smanjenje od 68,7 % u odnosu na prethodnu godinu. Do smanjenja je došlo jer su prošle godine bili lokalni izbori pa su isplaćene naknade za rad za lokalne izbore kojih ove godine nije bilo, također je prošle godine načelnik prvih 5 mjeseci (prije lokalnih izbora) primao volontersku naknadu koje ove godine nije bilo. Premije osiguranja (3292) iznose 27.672,64 kn i u odnosu na prošlu godinu bilježe smanjenje od 19,0 %, a obuhvaćaju premije osiguranja prijevoznih sredstava, imovine i zaposlenih.

Reprezentacija (3293) u izvještajnom razdoblju iznosi 51.898,98 kn i bilježi povećanje od 107,2%.

Pristojbe i naknade (3295) ostvarene su u iznosu od 50.626,26 kn, a odnose se na plaćanje Općini Koprivnički Ivanec naknadu za odlaganje otpada.

Financijski rashodi (34) u izvještajnom razdoblju su izvršeni su u iznosu 44.314,52 kn i bilježe povećanje od 71,2 % u odnosu na izvršenje u prethodnoj godini, a obuhvaćaju bankarske usluge i zatezne kamate. Do povećanja je došlo zbog plaćanja kamate za dugoročni kredit koji je podignut za rekonstrukciju i dogradnju zgrade Osnovne škole.

Subvencije (35) u izvještajnom razdoblju iznose 27.863,09kn i bilježe pad od 65,10 % u odnosu na prošlu godinu, a obuhvaćaju troškove sufinanciranja odvoza biorazgradivog otpada kojeg je ove godine bilo u kratkom razdoblju.

Pomoći dane u inozemstvo i unutar općeg proračuna (36) iznose 1.706.012,50 kn i bilježe povećanje od 22,6 %. Obuhvaćaju prijenose proračunskom korisniku – Dječjem vrtiću Vlakić Martijanec za financiranje rashoda poslovanja u iznosu od 1.681.012,50 kn te za sufinanciranje Programa zaštite i očuvanja arheološke baštine – Gomila u iznosu od 25.000,00 kn.

Naknade građanima i kućanstvima na temelju osiguranja i druge naknade (37) u izvještajnom razdoblju su izvršene u iznosu od 447.963,90 kn i bilježe smanjenje od 11,0 % u odnosu na izvršenje prethodne godine. Naknade građanima i kućanstvima u novcu (3721) u izvještajnom razdoblju iznose 388.551,90 kn i bilježe pad od 12,5 %. Najveći utjecaj na smanjenje je imalo prestanak rada Dječjeg vrtića Duda. Naknada građanima i kućanstvima u naravi (3722) u izvještajnom razdoblju iznosi 59.412 kn i bilježi povećanje od 0,07 %, a obuhvaća financiranje usluge prijevoza djece OŠ Martijanec.

Ostali rashodi (38) iznose 1.493.929,75 kn što je za 76,5 % više nego protekle godine, a odnose se na tekuće donacije vjerskim zajednicama u iznosu od 133.750,00 kn, tekuće donacije udrugama i političkim strankama u iznosu od 62.000,00 kn, tekuće donacije sportskim društvima u iznosu od 120.000,00 kn, tekuće donacije građanima i kućanstvima u iznosu od 14.988,10 kn, tekuće donacije humanitarnim organizacijama u iznosu od 48.148,92 kn i ostale tekuće donacije koje uključuju donacije Vatrogasnoj zajednici Općine Martijanec i raznim udrugama u iznosu od 1.115.042,73 kn. Uspoređujući izvještajnu godinu sa prethodnom kod svih donacija je došlo do povećanja iznosa isplate.

***Bilješka br. 4 -Prihodi od prodaje nefinancijske imovine (7)***

Prihodi od prodaje nefinancijske imovine (7) ostvareni su u iznosu 544.888,60 kn što u odnosu na prethodnu godinu, čini povećanje od 688,6 %. Ova skupina uključuje ostvarene prihode od prodane imovine po raspisanom natječaju.

***Bilješka br. 5 - Rashodi za nabavu nefinancijske imovine (4)***

Rashodi za nabavu neproizvedene dugotrajne imovine (4) iznosi 3.677.091,25 kn, a odnosi se na kupljeno poljoprivredno zemljište u iznosu od 36.069,93 kn – kčbr. 406/2, 3519/2, 3519/4 k.o Slanje – Stručić Stanko i Mladen, kčbr. 1662/1 k.o. Martijanec – Kolman Zdravko i kčbr. 1662/1 k.o. Martijanec – Srpak Željko, građevinsko zemljište u iznosu od 262.021,51 kn – kčbr. 406/2, 3519/2, 3519/4 k.o Slanje – Stručić Stanko i Mladen, 47/1, 47/3, 48, 49/1 k.o. Martijanec – Hereković Zdravko, kčbr. 1508/2, 1508/4 k.o. Hrastovljan – Puklavec Tihomir te kupnja zemljišta za proširenje groblja u iznosu od 16.176,00 kn.

Rashodi za nabavu proizvedene dugotrajne imovine (42) u izvještajnom razdoblju su izvršeni u iznosu od 2.860.541,31 kn ili za 9,3 % više u odnosu na izvršenje u prethodnoj godini. Navedeni rashodi obuhvaćaju:

* prijava projekta dogradnja, rekonstrukcija i opremanje vrtića u iznosu od 6.250,00 kn
* vodni doprinos za rekonstrukciju Vatrogasnog doma u Martijancu u iznosu od 3.152,86 kn
* izrada građevinskog projekta za izgradnju NC Martijanec – Madaraševec u iznosu od 74.375,00 kn,
* Izrada situacije za projekt šetnice uz prugu u Martijancu u iznosu od 1.875,00 kn,
* izrada elaborata za spajanje čestica u Cvjetnoj ulici u Martijancu u iznosu od 3.000,00 kn,
* izvedeni radovi na uređenju NC 2. Vinogradski odvojak u iznosu od 153.980,33 kn,
* izvedeni radovi na uređenju NC 4. Vinogradski odvojak u iznosu od 398.226,70 kn,
* izvedeni radovi na uređenju NC 3. Vinogradski odvojak u iznosu od 297.007,18 kn,
* izvedeni radovi na uređenju NC 1. Vinogradski odvojak u iznosu od 232.455,75 kn,
* izvedeni radovi na uređenju NC odvojak Rivalno u iznosu od 89.789,82 kn,
* izvedeni radovi na uređenju NC 1. i 2. odvojka u ulici F. Lesara u iznosu od 70.589,61 kn,
* rekonstrukcija dječjeg igrališta u Slanju u iznosu od 251.942,50 kn,
* izvođenje radova na uređenju poligona u iznosu od 289.893,75 kn,
* uređenje centralnog trga u Martijancu u iznosu od 814.822,45 kn.

Rashodi za dodatna ulaganja na nefinancijskoj imovini (45) u izvještajnom razdoblju su izvršeni u iznosu od 502.282,50 kn i smanjeni su za 0,5 %, a odnosi se na ulaganja u Društveni doma u Vrbanovec – teretana te pripremu dokumentacije za objekat koji se planira obnoviti na adresi Slanje, Klaničkog odreda 2.

***Bilješka br. 6. Primici i izdaci***

U razdoblju od I.-XII.2022. godine ostvareni su primici od financijske imovine i zaduživanja (8) u iznosu od 254.083,47 kn i odnose se na odobreni beskamatni zajma koji nam je odobren zbog nedostajućih sredstava za povrat poreza na dohodak i prireza na dohodak po godišnjoj prijavi za 2021. godinu. Izdaci za financijsku imovinu (5) izvršeni su u iznosu od 532.497,44 kn, a odnosi se na povrat namirenja beskamatnog zajma.

***Bilješka br. 7 – Rezultat poslovanja***

U 2022. godini ostvaren je višak prihoda poslovanja (X001) u iznosu od 1.179.305,16 kn, a manjak prihoda od nefinancijske imovine (Y002) u iznosu od 3.132.202,65 kn i manjak primitaka od financijske imovine i obveza (Y003) u iznosu od 278.413,97 kn, što ukupno za proračun iznosi višak prihoda (Y005) u iznosu 2.231.311,46 kn.

Dok uključimo u rezultat poslovanja preneseni višak iz prethodnih godina (9221-9222) u iznosu od 4.086.642,08 kn ostvarujemo višak prihoda i primitaka raspoloživ u slijedećem razdoblju u iznosu od 1.855.330,62 kn.

Razlika između viška poslovanja – prenesenog iz 2021. godine koji je iskazan u Financijskom izvještaju od I-XII.2021. godine u iznosu od 4.137.662,87 i viška poslovanja – prenesenog koji je iskazan u ovom izvještaju u iznosu od 4.086.642,08 kn ima razliku – smanjenje od 50.900,79 kn, a odnosi se na naknadu štete od elementarne nepogode za 2021. godinu – korisnicima pomoći od elementarne nepogode i 120,00 kn na ime povrata neiskorištenih sredstava HZZ-u za javne radove – Huzjak Vladimir.

**3. Bilješke uz izvještaj o rashodima prema funkcijskoj klasifikaciji**

**od 1. siječnja 2022. do 31. prosinca 2022. godine**

***Bilješka br. 1***

Ukupni rashodi su razvrstani prema funkcijskoj klasifikaciji i odgovaraju iznosu koji dobijemo kada ukupnim rashodima (3) iz obrasca PR-RAS oduzmemo prijenose proračunskim korisnicima (367).

0111 Izvršna i zakonodavna tijela ostvarena su sa 519.734,09 kuna,

0131 Opće usluge vezane za službenike ostvarene su sa 903.647,33 kuna,

0133 Ostale opće usluge ostvarene su sa 309.545,00 kuna,

0320 Usluge protupožarne zaštite ostvarene su sa 274.000,00 kuna,

0451 Cestovni promet ostvaren je sa 74.375,00 kuna,

0473 Turizam je ostvaren sa 78.000,00 kuna,

0510 Gospodarenje otpadom ostvareno je sa 387.307,00 kuna,

0550 Istraživanje i razvoj: Zaštita okoliša ostvareno je sa 25.000,00 kuna,

0620 Razvoj zajednice ostvareno je sa 5.284.089,25 kuna,

0630 Opskrba vodom ostvarena je sa 37.902,00 kuna,

0810 Službe rekreacije i sporta ostvarene su sa 352.576,78 kuna,

0820 Služba kulture ostvarena je sa 35.000,00 kuna,

0840 Religijske i druge službe zajednice ostvarene su sa 133.750,00 kuna,

0911 Predškolsko obrazovanje ostvareno je sa 758.473,75 kuna,

0912 Osnovno obrazovanje ostvareno je sa 324.971,82 kuna,

0950 Obrazovanje koje se ne može definirati po stupnju ostvareno je sa 61.500,00 kuna,

1070 Socijalna pomoć stanovništvu koje nije obuhvaćeno redovnim socijalnim programom ostvareno je sa 96.957,92 kuna.

**4. Bilješke uz Izvještaj o obvezama za razdoblje**

**od 1. siječnja 2022. do 31. prosinca 2022. godine**

***Bilješka br. 1***

Stanje obveza na početku izvještajnog razdoblja u obrascu Izvještaj o obvezama (V001) iznosi 5.682.271,33 kn.

***Bilješka br. 2***

Stanje obveza na kraju izvještajnog razdoblja (V006) iznosi 4.371.244,48 kn od čega stanje dospjelih obveza na kraju izvještajnog razdoblja (V007) iznosi 10.032,21kn, a sastoje se od slijedećih obveza:

* Hrvatske vode - obveze za NUV u iznosu od 9.576,00 kn
* Štef, Obrt za trgovinu i ugostiteljstvo za materijal za higijenu u iznosu od 456,21 kn.

Stanje nedospjelih obveza na kraju izvještajnog razdoblja (V009) iznosi 4.361.212,27 kn.

Glavninu tih obveza čini:

* obveza po izdanom rješenju Hrast-Export-Puklavec za izračunatu naknadu za zadržavanje nezakonito izgrađenih zgrada u iznosu od 449.606,56 kn,
* Jagić obrt u iznosu od 198.117,50 kn – obveza po 2. privremenoj situaciji za uređenje teretane na katu D.D. u Vrbanovcu Vinogradskih odvojaka u iznosu od 478.463,15 kn,
* MARA u iznosu od 75.000,00 kn za usluge izrade studije izvodljivosti (Slanje, Kalničkog odreda 2)
* Mipcro d.o.o. - obveza po računu za okončanu situaciju za građevinske radove uređenja centralnog trga u Martijancu u iznosu od 418.968,55 kn
* obveza za dugoročni kredit podignut kod Hrvatske poštanske banke d.d. za rekonstrukciju i dogradnju zgrade Osnovne škole u iznosu od 2.375.000,00 kn,
* obveze za beskamatni zajam koji nam je odobren zbog nedostajućih sredstava za povrat poreza na dohodak i prireza na dohodak po godišnjoj prijavi za 2021. godinu u iznosu od 254.083,47 kn.

Naime, porez i prirez na dohodak naplaćuje se na zajedničke račune koji su otvoreni za svaku pojedinu općinu i grad. S tih računa Fina, sukladno Naputku o načinu uplaćivanja prihoda proračuna, obveznih doprinosa te prihoda za financiranje drugih javnih potreba, raspoređuje na redovne račune općina i gradova, provodi preknjiženja i povrate pogrešnih uplata i povrate po godišnjim obračunima poreza na dohodak na temelju naloga Porezne uprave. Obzirom da je povrat poreza za 2021. godinu bio veliki zbog povrata koje su ostvarili mlađi od 30 godina, općina na navedenom računu nije imala dovoljna sredstva pa su nedostajuća sredstva namirena iz državnog proračuna. Navedeni iznos je u izvještajnom razdoblju prikazan kao obveza za zajmove iz državnog proračuna i kao primitak od kratkoročnog zajma iz državnog proračuna. Navedeni zajam će Općina Martijanec otplatiti kroz 4 rate u 2023. godini.

**5. Bilješke uz Bilancu na dan 31. prosinca 2022. godine**

***Bilješka br. 1***

Vrijednosno stanje imovine na dan 31.12.2022. g. iznosi 48.598.722,04 kn (B001).

***Bilješka br. 2***

Materijalna imovina (011) iznosi 5.244.973,75 kn, a sačinjava je zemljište u vlasništvu Općine Martijanec koju čini poljoprivredno zemljište (146.688,21 kn), građevinsko zemljište (3.151.862,54 kn) te ostala zemljišta – putevi (1.946.423,00 kn). Tijekom izvještajnog razdoblja Općina je u svoje knjige upisala i ispisala određena zemljišta.

Upisana materijalna imovina:

* temeljem rješenja Povjerenika Općinskog suda u Varaždinu, O.1349/2022-5 od 20. rujna 2022. godine,
* temeljem rješenja Povjerenika Općinskog suda u Varaždinu, O.2319/2021-5 od 11. studenog 2021. godine,
* temeljem rješenja Općinskog suda u Sesvetama, O-532/2020-45 od 29. rujna 2022. godine,
* temeljem Ugovora o kupoprodaji KLASA:940-03/22-01/1 URBROJ:2186-19-02-22-1 od 23.09.2022. godine,
* temeljem Ugovora o kupoprodaji KLASA:940-03/22-01/8 URBROJ:2186-19-02-22-1 od 22.12.2022. godine,
* temeljem Ugovora o kupoprodaji KLASA:940-03/22-01/5 URBROJ:2186-19-02-22-1 od 05.12.2022. godine,
* temeljem Ugovora o kupoprodaji KLASA:940-03/22-01/9 URBROJ:2186-19-02-22-2 od 27.12.2022. godine,
* temeljem Ugovora o kupoprodaji KLASA:940-03/22-01/9 URBROJ:2186-19-02-22-1 od 27.12.2022. godine,
* temeljem Ugovora o kupoprodaji KLASA:940-03/22-01/2 URBROJ:2186-19-02-22-2 od 16.08.2022. godine,
* temeljem Ugovora o kupoprodaji KLASA:940-03/22-01/2 URBROJ:2186-19-02-22-4 od 16.08.2022. godine,
* temeljem Ugovora o kupoprodaji KLASA:940-03/22-01/2 URBROJ:2186-19-02-22-6 od 16.08.2022. godine,
* temeljem Ugovora o kupoprodaji KLASA:940-03/22-01/2 URBROJ:2186-19-02-22-5 od 16.08.2022. godine,
* temeljem Ugovora o kupoprodaji KLASA:940-03/22-01/2 URBROJ:2186-19-02-22-8 od 16.08.2022. godine,
* temeljem Ugovora o kupoprodaji KLASA:940-03/22-01/2 URBROJ:2186-19-02-22-7 od 16.08.2022. godine,
* temeljem Ugovora o kupoprodaji KLASA:940-03/22-01/2 URBROJ:2186-19-02-22-1 od 16.08.2022. godine,
* temeljem Ugovora o kupoprodaji KLASA:940-03/22-01/2 URBROJ:2186-19-02-22-3 od 16.08.2022. godine.

Nematerijalna imovina se u odnosu na prethodno razdoblje nije povećala, a iznosi 2.610.509,07 kn.

***Bilješka br. 3***

Građevinski objekti (021 i 02921) iznose 27.830.046,14 kn, a obuhvaćaju slijedeće: dogradnja, rekonstrukcija i opremanje vrtića u iznosu od 6.250,00 kn, vodni doprinos za rekonstrukciju Vatrogasnog doma u Martijancu u iznosu od 3.152,86 kn, izrada građevinskog projekta za izgradnju NC Martijanec – Madaraševec u iznosu od 74.375,00 kn, izrada situacije za projekt šetnice uz prugu u Martijancu u iznosu od 1.875,00 kn, izrada elaborata za spajanje čestica u Cvjetnoj ulici u Martijancu u iznosu od 3.000,00 kn, izvedeni radovi na uređenju NC 2. Vinogradski odvojak u iznosu od 153.980,33 kn, izvedeni radovi na uređenju NC 4. Vinogradski odvojak u iznosu od 398.226,70 kn, izvedeni radovi na uređenju NC 3. Vinogradski odvojak u iznosu od 297.007,18 kn, izvedeni radovi na uređenju NC 1. Vinogradski odvojak u iznosu od 232.455,75 kn, izvedeni radovi na uređenju NC odvojak Rivalno u iznosu od 89.789,82 kn, izvedeni radovi na uređenju NC 1. i 2. odvojka u ulici F. Lesara u iznosu od 70.589,61 kn, rekonstrukcija dječjeg igrališta u Slanju u iznosu od 251.942,50 kn, izvođenje radova na uređenju poligona u iznosu od 289.893,75 kn, ulaganje u turističku infrastrukturu u iznosu od 78.000,00 kn, uređenje teretane na katu D.D. Vrbanovec u iznosu od 263.023,75 kn, uređenje centralnog trga u Martijancu u iznosu od 814.822,45 kn. U izvještajnom razdoblju obračunata je amortizacija i stavljena je u uporabu Uređenje spojne ceste od ul. sv. Martina, Cvjetne do Školske u iznosu od 634.110,16 kn, rekonstrukcija vinogradskih odvojaka (Rivalno kod kuće za odmor, Mejaška) u iznosu od 478.463,15 kn, adaptacija, rekonstrukcija te opremanje D.D. Križovljan, rekonstrukcija dj. igrališta u Slanju u iznosu 251.942,50 kn.

***Bilješka br. 4***

Postrojenja i oprema (022 i 02922) iznose 528.067,10 kn i u odnosu na prethodno razdoblje smanjeni su za 1,7%. Od postrojenja i opreme nabavljeno je računalo PC Dell – reparirano s monitor (2 kom) za 15.867,00 kn, laptop HP u iznosu od 3.799,00 kn, računalo Intel Core zbog zakonske obveze digitalizacije uredskog poslovanja u iznosu od 9.220,40 kn, 2 uredske stolice u iznosu od 1.522,64 kn, police za registratore u iznosu od 7.800,00 kn, štednjak Candy za D.D. Vrbanovec u iznosu od 5.099,99 kn, dvodjelni sudoper za D.D. Križovljan u iznosu od 3.750,00 kn, ubodna pila Einhell u iznosu od 371,48 kn, malčer 13.205,00 kn, malčer s košarom u iznosu od 25.000,00 kn te drobilica granja u iznosu od 10.700,00 kn. U izvještajnom razdoblju obračunata je amortizacija.

***Bilješka br. 5***

Prijevozna sredstva (023 i 02923) iznose 274.222,59 kn i veća je od prošle godine za 79,3%, nabavljen je traktor u iznosu od 185.240,00 kn te je uneseno naslijeđeno vozilo Cordoba u iznosu od 5.342,69 kn. U 2022. godini obračunata je amortizacija.

***Bilješka br. 6***

Višegodišnji nasadi i osnovno stado (025 i 02925) iznose 23.901,00 kn i u odnosu na prethodnu godinu smanjeni su za 37,1%. Do smanjenja je došlo zbog prodaje šume i višegodišnjih nasada.

***Bilješka br. 7***

Dugotrajna nefinancijska imovina u pripremi (05) iznosi 3.970.168,10 kn, manja je za 7,3% od protekle godine i obuhvaća:

* Uređenje NC V. Vinogradski odvojak – 98.000,00 kn,
* Izgradnja pješačke i biciklističke trake Martijanec - Hrastovljan - 986.261,18 kn,
* Izgradnja parkirališta i pješačke staze u Martijancu – 26.000,00 kn,
* Rekonstrukcija NC Martijanec – Madaraševec – 74.375,00 kn,
* Dogradnja dječjeg vrtića Vlakić Martijanec – 6.250,00 kn,
* Uređ. okoliša i vanjskih terena, poligona i učionica na otvorenom – 289.893,75 kn,
* Ulaganje u razvoj turističke infrastrukture – 78.000,00 kn,
* Izgradnja teretane na prostoru D.D. Vrbanovec – 424.282,50 kn,
* Rekonstrukcija krovišta Kulturnog centra Hrastovljan – 661.356,61 kn,
* Izgradnja dj. igrališta u Vrbanovcu – 263.023,75 kn,
* Dnevni boravak i smještaj za starije i nemoćne osobe Martijanec – 8.000,00 kn,
* Uređenje centralnog trga u Martijancu – 814.822,45 kn,
* Rekonstrukcija vatrogasnog doma u Martijancu – 236.750,00 kn.

***Bilješka br. 8***

Financijsku imovinu (1) u iznosu od 8.056.076,28 kn čini novac u banci u iznosu od 2.959.136,00 kn, potraživanja za naknadu za uređenje voda u iznosu od 188.749,07 kn, dionice i udjeli u glavnici u iznosu od 3.870.729,87 kn, potraživanja za prihode poslovanja u iznosu od 1.015.982,80 kn te potraživanja od prodaje nefinancijske imovine u iznosu od 21.478,54 kn.

***Bilješka br. 9***

Novac u banci (11) čini saldo na žiro računu na dan 31.12.2022. godine i iznosi 2.959.136,00 kn.

***Bilješka br. 10***

Iznos od 188.749,07 kn (129) čine ostala nespomenuta potraživanja prema Hrvatskim vodama na ime naknade za uređenje voda.

**Bilješka br. 11**

Općina Martijanec posjeduje slijedeće udjele:

1. Varkom d.d., nominalna vrijednost udjela 3.636.000,00 kn
2. GKP Pre-kom d.o.o., nominalna vrijednost udjela 28.829,87 kn
3. Čistoća d.o.o., nominalna vrijednost udjela 154.600,00 kn
4. Radio Ludbreg d.o.o., nominalna vrijednost udjela 1.300,00 kn
5. Lukom d.o.o., nominalna vrijednost udjela 50.000,00 kn.

***Bilješka br. 12***

Potraživanja za prihode poslovanja (16) u iznosu od 1.015.982,80 kn odnose se na:

* Potraživanja za poreze u iznosu od 121.966,28 kn koje čine potraživanja za porez na korištenje javnih površina, porez na potrošnju alkoholnih i bezalkoholnih pića te porez na tvrtku.
* Potraživanja za prihode od imovine u iznosu od 676.418,72 kn koje čine potraživanja za dane koncesije, potraživanja od zakupa i iznajmljivanja imovine, potraživanja za naknade za korištenje nefinancijske imovine te potraživanja za ostale prihode od nefinancijske imovine.
* Potraživanja za upravne i administrativne pristojbe, pristojbe po posebnim propisima u iznosu od 527.634,38 kn koje čine potraživanja za upravne i administrativne pristojbe, potraživanja za prihode po posebnim propisima, potraživanja za komunalne doprinose i naknade.
* Potraživanja za prihode od pruženih usluga u iznosu od 5.973,45 kn.
* Potraživanja za kazne i upravne mjere te ostale rashode u iznosu od 5.200,00 kn
* Ispravak vrijednosti potraživanja u iznosu od 321.210,03 kn.

***Bilješka br. 13***

Potraživanja od prodaje nefinancijske imovine (17) u iznosu od 21.478,54 kn odnose se na potraživanja od prodaje neproizvedene dugotrajne imovine u iznosu12.074,40 kn i od potraživanja od prodaje proizvedene dugotrajne imovine u iznosu od 9.404,14 kn.

***Bilješka br. 14***

Stanje obveza na dan 31.12.2022.g. (2) iznosi 4.371.244,48 kn, a sastoji se od obveza za rashode poslovanja u iznosu od 887.147,84 kn, obveza za nabavu nefinancijske imovine u iznosu od 855.013,17 kn i obveza za kredite i zajmove u iznosu od 2.629.083,47 kn. U odnosu na prethodnu godinu obveze su smanjene za 23,1 %.

***Bilješka br. 15***

Izvanbilančni zapisi (991) sastoje se od primljenih i danih jamstava te iznose 9.600.271,28 kn. Primljena jamstva evidentirana su u iznosu od 1.909.371,28 kn, a odnose se na garancije kvalitete izvedenih usluga, garancije plaćanja sufinanciranja asfaltiranja cesta, plaćanja koncesijske naknade, jamstvo za dobro izvršenje posla i jamstvo za ozbiljnost ponude.

Dana jamstva evidentirana su u iznosu od 7.690.900,00 kn, a sastoje se od jamstava izdanih kao sredstvo osiguranja plaćanja Termoplinu temeljem ugovora za opskrbu plinom, Fondu za zaštitu okoliša i energetsku učinkovitost za nabavu kanti za smeće, MRRFEU za modernizaciju javne rasvjete, MRRFEU za dogradnju OŠ Martijanec, MF – Poreznoj upravi za sporazum o obročnoj otplati naslijeđenog poreznog duga, Središnjem državnom uredu za demografiju i mlade za izgradnju dječjeg igrališta kod Dječjeg vrtića Vlakić Martijanec, Hrvatskoj poštanskoj banci za dugoročni kredit.

***Bilješka br. 16***

Općina Martijanec nema ugovornih odnosa i slično koji bi uz ispunjenje određenih uvjeta mogli postati obveza ili imovina, a popis sudskih sporova u tijeku nalazi se u tabeli u Obveznim Bilješkama uz Bilancu.

**6. Bilješke uz Izvještaj o promjenama u vrijednosti**

**i obujmu imovine i obveza za razdoblje**

**od 01. siječnja do 31. prosinca 2022. godine**

***Bilješka br. 1***

Općina Martijanec u razdoblju od 01. siječnja do 31. prosinca 2022. godine nije imala promjene u vrijednosti i obujmu imovine i obveza.

**7. Obvezne Bilješke uz Bilancu**

**za razdoblje od 1. siječnja do 31. prosinca 2022. godine**

**Popis sudskih sporova u tijeku**

Općina Martijanec nema sudskih sporova u tijeku.

U Martijancu, 14.02.2023.

OPĆINSKI NAČELNIK

Branimir Nađ, mag. oec.